טאוומבה

טָאווּמבְָּה (באנגלית: Toowoomba, ב-IPA: ; מכונה 'עיר הגן'<ref></ref> ו-'T-בר'<ref></ref>) היא עיר בנפת טאוומבה בחבל דרלינג דאונס שבמדינת קווינסלנד באוסטרליה, ומכונה בירת החבל. העיר הוקמה בשנת 1849 ונכון ל-2018, אוכלוסיית העיר מונה 136,861 בני אדם.<ref name="ABSSUA"> Estimated resident population, 30 June 2018.</ref>

הגישה לטאוואמבה נעשית באמצעות שני שדות תעופה: נמל התעופה טאוומבה ולקמפ ומנחת טאוומבה סיטי הקטן יותר.

== גאוגרפיה ==
מרכז העיר מבט להר לופטגי
טאוומבה נמצאת על פסגת רכס השבר הגדול , ובגובה של כ־700 מטרים מעל פני הים. רוב מבני העיר ממוקמים בצד המערבי של הרכס, בעוד שבצד המזרחי ישנם כמה רחובות נוספים. 

העיר ממוקמת במרחק של 125 קילומטרים ממערב לעיר הבירה של מדינת קווינסלנד, בריזבן.<ref></ref> 

אחרי הבירה הלאומית של אוסטרליה קנברה, טאוומבה היא העיר השנייה בגודלה מבחינת מספר התושבים בקרב ערי אוסטרליה שאינן נמצאות בסמוך לים, ומכאן היא נחשבת לעיר הגדולה ביותר במחוז דרלינג דאונס .<ref></ref> 

העיר פרוסה על קצה הרכס ועל רכסים נמוכים יותר שמסביב לשבר. מהגבול הדרומי של העיר ישנם שני עמקים הנפרשים מדרום לצפון. בכל אחד מהם זורם נחל הנובע ממעיינות הנמצאים משני צידי הרכס המרכזי ליד רחוב ספרינג בגובה של כ־680 מטר מעל פני הים. הנחל המזרחי מכונה איסט קריק והנחל המערבי נקרא ווסט קריק. שניהם זורמים מדרום לצפון לכיוון מרכז העיר, וכאשר הם מתאחדים הם יוצרים את נחל גורי (Gowrie Creek), אשר זורם מערבה לאורך מחוז דרלינג דאונס. הנחל הווה יובל של נהר קונדמין , וחלק מאגן מארי-דרלינג. המים הזורמים בנהר גורי עושים את דרכם לאורך כ־3000 קילומטרים לפתחו של נהר מאריי ליד העיר אדלייד בדרום אוסטרליה. במזג אוויר סוער, הגשם שיורד ברחובות המזרחיים ביותר של טאוומבה זורם מזרחה למפרץ מורטון -מרחק של כ־170 קילומטרים.

בעיר ישנם 150 גנים ציבוריים אשר ניזונים מהאדמה הוולקנית העשירה של האזור. העצים הצומחים ברחובות העיר הם עצי סיגלון חד-עלים, קינמונום ממשפחת העריים (כגון ער אציל או דפנה) ועצי דולב. בזכות העצים והגנים העיר נחשבת כ"עיר גן או עיר גנים", והדבר בא לידי ביטוי במיוחד במיוחד במהלך פסטיבל הפרחים האוסטרלי שנערך בעיר שנערך מדי שנה בחודש בספטמבר. בעונות הסתיו העיר נשטפת בצבעים של כתום-זהבהב בזכות עצים נשירים הגדלים בפארקים.<ref name="tat"></ref>

=== פרברים ===
העיר טאוומבה כוללת 24 שכונות ופרברים:
<div class="mw-content-ltr">

</div>

== היסטוריה ==
הרחוב הראשי של Toowoomba בשנת 1897.

=== אבוריג'ינים הקַדְמוֹנָאִים ===

ג'יאבל וג'אראואר מוכרים כשתי כשתי שפות של הקבוצות האבוריג'יניות העיקריות בטאוומבה. כאשר אזור שבט ג'יאבל משתרע מדרום לעיר ואילו אזור שבט ג'אראואר משתרע מצפון לעיר.<ref name=":0"></ref> אזור שבט ג'אראואר (הידוע גם בשמות Yarowair, Yarow-wair, Barrunggam, Yarrowair, Yarowwair ו- Yarrow-Weir) כולל גם את כל שטחי העיר טאוומבה ונפת טאוומבה שמצפון לעיר, במיוחד בעיירה קראו נסט ובצפון מערב בעיירה אוקיי . <ref></ref>

בשנת 1788, הבריטים כבשו את אוסטרליה. האימפריה הבריטית ניצלה את היבשת להפקת צמר וכמושבת עונשין. עם יישוב היבשת על ידי האדם הלבן, נושלו האבוריג'ינים מאדמותיהם לטובת הקמת ערים, חוות ומכרות. במקביל החל הרס הציוויליזציה האבוריג'ינית: המתיישבים הבריטים התייחסו אל האבוריג'ינים כאל תת-אדם. כתוצאה מכך, הידרדר מספרם עד תחילת המאה ה-20 בכ-90%, והיום הם מהווים רק 2.7% מאוכלוסיית היבשת האוסטרלית. גם אוכלוסיית נפת טאוומבה השתנתה באופן דרמטי באותה תקופה במיוחד עם ההתיישבות ביישוב דרייטון בשנת 1842 וההתרחבות ההתיישבות האירופית מערבה. אותם אוסטרלים אבוריג'ינים ששרדו את סכסוך עם האירופים באותה תקופה נדחקו לשולי החברה במחנות ועברו מאוחר יותר למסיון שהוקם ליד נחל דייבינג , ולמסיון ליד דורונד מסיון זה התרחב ליישוב שרבורג . ישנן עדויות לכך שאבוריג'ינים קדומים חיו על אדמות שממערב לטאוומבה בתקופת ההשתלטות האירופית על האזור. קבוצות של אבוריג'ינים קדומים קיימו טקסים כגון פסטיבל Bonye Bonye שהמשיך להתקיים עד סוף המאה ה -19, באזורים הנמצאים בדרום מזרח ודרום מערב קווינסלנד, כמו גם ליד מסיון גורי (בהרים ממערב לטאוומבה).

=== ההתיישבות האירופית ===
ההיסטוריה הקולוניאלית של טאוומבה מתחילה משנת 1816 כאשר הבוטנאי והחוקר האנגלי אלן קנינגהם הגיע לאוסטרליה מברזיל וביוני 1827 הוא מצא אזור בגודל 16,000 קילומטרים רבועים של אדמות עשירות, הראויות לחקלאות ולמרעה, אשר נודעו כמחוז דרלינג דאונס.<ref name="dab"></ref> שלוש עשרה שנה לאחר מכן, האחים ג'ורג' ופטריק לסלי הקימו את טולבורה -Toolburra כ־90 קילומטרים דרומית מערבית לטאוומבה, והקימו במקום חנויות של לוחות מקליפות עצים. במקביל הוקם היישוב דרייטון שבמשך השנים הפך לשכונה בדרום מערב טאוומבה. בין השנים 1849–1853, נבדקו האפשרויות להקמת העיר טאוומבה ליד דרייטון. <ref></ref>

לקראת סוף שנות ה-40 של המאה ה-19 היישוב דרייטון גדל והיה לו עיתון משלו, חנות כללית, עמדת מסחר ופונדק בשם- Royal Inn, שנבנה על ידי ויליאם הורטון. הורטון נחשב למייסד של טוומבה אף על פי שלא היה האדם האירופי הראשון שחי במקום. עגלונים ובעלי עגלות הפיצו את הידיעה על הקמת היישוב החדש בטאוומבה. ב־1858 צמח היישוב טאוומבה במהירות. התגוררו בו 700 תושבים, היו בו שלושה מלונות וחנויות רבות. אדמות בעיר נמכרו במחיר של 10$ ל־10 דונם. ב־24 בנובמבר 1860 המושל ג'ורג' בואן נעתר לבקשת תושבי המקום והעירייה החדשה טאוומבה הוכרזה.

הבחירות הראשונות למועצת העיר התקיימו ב־4 בינואר 1861 ויליאם הנרי גרום ניצח. בשנת 1867 נפתחה מסילת הרכבת מאיפסוויץ' לטאוומבה והביאה עמה פיתוח עסקי לעיירה וסביבתה. בשנת 1892 הכריז תת-המזכיר על אדמות ציבוריות על טאוומבה והאזורים הסובבים אותה כעיירה ובשנת 1904 הוכרזה טאוומבה כעיר. במקביל השתנתה גם החקלאות באזור מעבודת האדמה לגידול בקר, צאן וייצור מוצרי חלב.

ביולי 1902 התקיימה המכירה הפומבית של "אחוזת לילי" בבעלותו של סר צ'ארלס לילי המנוח. <ref></ref> במפה המפרסמת את החלקה העומדת למכירה נראה כי האחוזה גובלת ברחובות ברידג', מרי ולינדזי ומשקיפה על מגרשי האגודה החקלאית המלכותית.

סניף רוטרי של טאוומבה הוקם בשנת 1930.

טאוומבה נבחרה כעיירה הכי מסודרת באוסטרליה בשנת 2008.<ref name="ttt"></ref>

=== היסטוריה צבאית ===
במהלך מלחמת העולם השנייה, בטאוומבה היה הבסיס האווירי של טייסת מספר 7 של חיל האוויר המלכותי האוסטרלי (ה-RAAF) לטיסות פנים ארציות ולתדלוק מטוסי חיל האוויר ומטוסי חילות האוויר של צבא ארצות הברית שלחמו באזור האוקיינוס השקט. בניית מאגר הדלק הושלמה בשנת 1942. הבסיס נסגר ב־29 באוגוסט 1944. מאגר הדלק בטאוומבה היה מורכב מארבעה מכלי דלק, מתוך 31 מחסני דלק שנבנו ברחבי אוסטרליה לאחסון ואספקת דלק מטוסים עבור האוסטרלים והאמריקאים. בעלות כוללת הייתה 900,000 ליש"ט.<ref></ref>

== אקלים ==
האקלים בטאוומבה הוא אקלים סובטרופי לח וחם ( Cfa ) עם קיץ חם וחורפים קרירים. <ref></ref> בהשוואה לחלקים אחרים בקווינסלנד, טאוומבה חווה רוחות עזות רבות יותר, ברד וערפל והיא נחשבת קרירה יותר מעיירות וערים רבות אחרות בקווינסלנד. ישנם קווי דמיון רבים של האקלים בטאוומבה לאקלים בסידני בדרום ניו סאות' ויילס . <ref></ref> העיר בדרך כלל שטופת שמש, ונהנית מ־107.2 ימים בהירים מדי שנה.

הטמפרטורות המקסימליות היומיות בטאוומבה בממוצע בקיץ הן C° 28 ובחורף C° 17. בניגוד לרוב קווינסלנד היבשתית, ששם טמפרטורות הקיץ מגיעות לטמפרטורה שמעל ל-C° 35, בעוד שימי החורף לעיתים רחוקות מתחממים מעל ל-C° 20. לילות החורף לעיתים רחוקות יורדים מתחת לטמפרטורת הקיפאון. עם זאת, בשונה מערי קווינסלנד, בטאוומבה דווח על שלג בחלקים הגבוהים של העיר מספר פעמים. כפור קל נחווה במספר לילות בכל חורף במרכז העיר, לעיתים קרובות יותר בפרברים המערביים. על פי נתוני הלשכה למטאורולוגיה, הטמפרטורה הגבוהה ביותר שנרשמה אי פעם בטאוומבה הייתה C° 40.8 ב־12 בפברואר 2017, בעוד הטמפרטורה הנמוכה ביותר הגיעה ל-C° 4.4− ב־12 ביולי 1965.

על פי נתוני הלשכה למטאורולוגיה, ממוצע הגשמים השנתי הוא 724 מילימטרים, אשר מגיע לשיאו בעונה החמה. גשמים בפרברים המזרחיים לאורך רכס השבר הגדול מגיעים לכמות של 1,000 מילימטרים גשם. רוב הגשם בטאוומבה יורד מנובמבר עד מרץ, כאשר ינואר ופברואר הם החודשים הגשומים ביותר. כמו רוב מדינות דרום-מזרח קווינסלנד, סופות רעמים יכולות להיות בטאוומבה. מדי פעם האזור יכול להיות מושפע גם מסופות ציקלון טרופיות.

=== שיטפון 2011 ===
ב־10 בינואר 2011 סבלה טאוומבה משיטפון בזק קטסטרופלי. גשמים עזים באופן חריג ירדו בימים בימים שקדמו לשיטפון וגרמו להצפת מעברי המים של העיר. בסביבות הצהריים הגיעה סערה עזה מכיוון צפון מזרח,<ref name="Flood_Inquest"></ref> שהציפה לחלוטין את הנחלים איסט קריק ווסט קריק העוברים במרכז העיר. באותו היום בלבד ירדו 149.6 מילימטרים גשם. <ref></ref>

השיטפון גרם לנזק לנכסים ולתשתיות, והביא למותם של שני בני אדם בטאוומבה. עיר הבירה של קוינסלנד בריזבן סבלה מאוד מהסערה בהצפות נרחבות במרכז העיר ולמותם של כ-10 תושבים.<ref></ref><ref></ref>

== אדריכלות ומורשת ==
כנסיית סנט ג'יימס אנגליה במהלך בנייתה בשנת 1869 בטאוומבה
בניינים חדשים וישנים ברחוב רוטבן, CBD Toowoomba
ההיסטוריה והמורשת של טאוומבה נשמרו בבניינים שלה. דוגמאות לארכיטקטורה מראשיתה העשירה של העיר כוללות את בניין עירייה טאוומבה שהיה בית העירייה הראשון בקווינסלנד, ודוגמאות מורשת נוספות ברחוב ראסל. ממזרח למרכז העיר נמצא אחוזת קלדוניה, אזור מגורים של ראשית המאה העשרים, החל מבתי קוטג' צנועים של פועלים ועד לבתים מפוארים גדולים, בסגנון קווינסלנדר מעץ קלאסי.<ref name="petersnow1"></ref>

בטאוומבה נמצא תיאטרון האימפריה , שנפתח לקהל ביוני 1911, כבית קולנוע אילם. בפברואר 1933 פרצה שרפה שהרסה את הבניין כמעט לחלוטין.<ref name="etm"></ref> עם זאת, התיאטרון נבנה מחדש ונפתח לקהל בנובמבר 1933. העיצוב האדריכלי של תיאטרון האימפריה החדש היה ארט דקו, בהתאם למגמה של שנות השלושים. לאחר שנים של הזנחה, תיאטרון האימפריה שופץ בהרחבה בסוף שנות התשעים, תוך שמירה על חלק ניכר מארכיטקטורה ועיטורי הארט דקו, במיוחד קשת הפרוסניום. תיאטרון האימפריה, יכול להכיל כ־1,500 אנשים, הוא התיאטרון האזורי הגדול ביותר באוסטרליה.<ref name="empire"></ref>

העיר היא גם ביתו של מוזיאון קוב אנד קו , אשר מספר אודות ראשיתה של חברת הדואר המפורסמת שהופעלה בראשית המאה ה-19 להובלת דואר והסעת נוסעים לבירת קווינסלנד בריזבן ומחוצה לה. המוזיאון כולל גם את האוסף הגדול ביותר של כלי רכב (עגלות וקרונות) הרתומים לסוסים באוסטרליה. המוזיאון עבר שיפוץ בעלות של 8 מיליון דולר אמריקאים&nbsp;לפני שנפתח מחדש בספטמבר 2010.<ref name="ccmr"></ref>

טאוומבה היא עיר אוניברסיטאית וקתדרלות, והיא מארחת את קרנבל הפרחים של טאוומבה בכל ספטמבר ואירועי אליפות של ענפי הספורט הלאומי רכיבה על אופני הרים ומוטוקרוס. ישנם בעיר יותר מ־150 פארקים ציבוריים וגנים.<ref name="heritage"></ref> העיר התפתחה למרכז אזורי לעסקים ופיננסים, ובה ממוקם מטה הבנק הגדול ביותר באוסטרליה; Heritage Bank ושירותים ממשלתיים שונים. 

=== אתרי מורשת ===
בטאוומבה ישנם אתרי מורשת רבים המפורטים ברשימות המורשת העולמית , עם למעלה מחמישים אתרים במרשם מורשת קווינסלנד בנוסף לרישומים במרשמי מורשת מקומיים אחרים.

== ממשל ==
בטאוומבה נמצא מקום מושבו של מרכז השלטון המקומי של נפת טאוומבה. העיר מיוצגת בפרלמנט של קווינסלנד על ידי שלושה מושבים: Toowoomba North, Toowoomba South ו- Condamine. בפרלמנט חבר העמים האוסטרלי, טאוומבה מהווה חלק מחטיבת גרום האוסטרלית, המיוצרת על ידי גארת' המילטון כנציג המפלגה הלאומית הליברלית של קווינסלנד החל משנת 2020.

החל משנת 2012 ראש העיר של טאוומבה הוא פול אנטוניו .<ref></ref> בו זמנית אנטוניו גם ראש השלטון המקומי של נפת טאוומבה. אנטוניו נקנס בסכום של כמעט 15,000 דולר לאחר שנמצא כי עסק בהתנהלות לא נכונה בהתמודדותו עם פרויקט הרכבת היבשתית מלבורן-בריזבן. בחודש מאי 2020 אנטוניו קבל ממשלת קווינסלנד שלושה מיליון דולרים לקידוח בארות מים נוספים בגלל המחסור במי שתייה כתוצאה מהבצורת המתמשכת כבר משנת 2005.<ref name=":1"></ref>

== פשיעה ==
לטאוומבה יש עבר של פשיעה רבה מאוד, אך היא עדיין נמצאת מתחת לממוצע הפשיעה בחלקים אחרים של קווינסלנד. בשנת 2018, מועדון הרכב המלכותי בקווינסלנד תיאר את טאוומבה כ"אחד המקומות החמים לגניבת מכוניות בקווינסלנד", וציין כי קיימות תביעות ביטוח על למעלה מ־3,000 מכוניות שנגנבו במשך שלוש שנים בלבד. <ref></ref>

== כלכלה ==
כוחות ההגנה של אוסטרליה נוכחים בקהילה המקומית בעיר. העיר מספקת דיור ושירותים לרבים מהצוותים הממוקמים בבסיס חיל האוויר באוקיי (אוקיי, 29 קילומטרים מערבית לטאוומבה) ולבסיס בורנאו בקברלה בצפון העיר. כמו כן גם למטה של בנק המורשת, שהוא הבנק המשותף הגדול ביותר באוסטרליה ולחברת FK Gardners and Wagners עם כ-450 עובדים החיים בטאוומבה.<ref name="hb"></ref><ref name="fkg"></ref><ref name="Newlands"></ref>

== חינוך ==
העיר טאוומבה היא מרכז חינוכי מרכזי עם נוכחות רבה של תלמידים וסטודנטים ממערב קווינסלנד הלומדים בבתי ספר כמו Toowoomba Grammar, Fairholme College, Downlands College ובית הספר Glennie.
* בתי ספר יסודיים - בעיר קיימים 15 בתי ספר יסודיים ציבוריים ועוד 17 בתי ספר יסודיים פרטיים.
* חטיבות ביניים - 7 בתי ספר לחטיבות הביניים שהם צבוריים ועוד 14 בתי ספר לחטיבות הביניים שהם פרטיים.

=== אוניברסיטאות ===
* (USQ)
* ל- (לשעבר SQIT) יש קמפוסים נרחבים ממזרח למרכז העיר.
* לאוניברסיטת קווינסלנד (UQ) יש מרכז קטן בטאוומבה.
* ל (GU) יש מתקן לאימון בריאות קטן בטאוומבה.

== תרבות ==
=== פסטיבלים ===
פסטיבל הפרחים השנתי הוא הזדמנות להפגין את הפארקים והגנים של Toowoomba במיטבם
אנדרטת אלפרד תומאס בפארק קווינס במהלך קרנבל הפרחים
טאוומבה ידועה ברחבי אוסטרליה<ref name="AboutAust01"></ref> <ref></ref>בזכות קרנבל הפרחים השנתי, המתקיים מדי שנה<ref></ref> בספטמבר. רבים מהפארקים והגנים הגדולים בעיר מתכוננים במיוחד לקרנבל, כולל תחרות חשובה לגינות ביתיות ומצעד הפרחים. אוטובוסים מביאים אנשים מרחבי המדינה<ref name="Buses01"></ref>. דרך פופולרית ועממית להגיע לקרנבל מבריזבן היא על ידי שכירת רכבות קיטור ודיזל עתיקות,<ref name="Train01"></ref> הממחישות את הנסיעה ההיסטורית עוד מהמאה ה-19 לטובומבה בקרונות מעץ וכרכרות.

בשנת 1953 קרנבל הפרחים היה הנושא של סרט שמומן שהופק על ידי שר האדמות והשקייה של קווינסלנד. קרנבל הפרחים, המצעד הפרחוני, תחרות הגנים הביתיים והכתרת מלכת הפרחים, ממחישים את הדיוקן של החיים בקווינסלנד של שנות החמישים. <ref></ref>

בשנת 2009 כחלק מחגיגות Q150 הוכרז קרנבל הפרחים כאחד מסמלי ה- Q150 של קווינסלנד. <ref></ref>

קרנבל הפרחים של טאוומבה זכה בפרס הזהב לפסטיבלים ולפרסי התיירות בקווינסלנד בשנים 2015, 2016–2017, ובפרסי התיירות האוסטרלית ב־2016–2017. בשנת 2017 נרשם שבאירועי הפסטיבל השתתפו 255,639. <ref></ref>

העיר טאוומבה מארחת גם את פסטיבל האמנות והמוזיקה 'המעיל הראשון'. <ref></ref> המעיל הראשון הוא פסטיבל אמנות רחוב, המתקיים מדי שנה בחודש מאי. כתוצאה מהפסטיבל יש ברחבי העיר למעלה מ־50 יצירות אמנות ציבוריות. דבר שהוביל לשינוי המסלולים בהם עוברים התיירים בעיר. ברחובות ובסימטאות שלא עברו בהם בעבר. <ref></ref>

טאוומבה הייתה בעבר ביתם של פסטיבלי מוזיקת רחוב אשר נערכו מדי שנה בסוף השבוע של חג הפסחא. הפסטיבלים לא המשיכו לאחר שנת 2015. <ref></ref>

"פסטיבל האוכל והיין", שנמשך בדרך כלל שלושה ימים, מתקיים מדי שנה בזמן קרנבל הפרחים. הוא מספק בידור, אוכל ומשקאות ומהווה חלק מקרנבל הפרחים.

=== ספורט ===
* ליגת הרוגבי היא ענף ספורט פופולרי בטאוומבה. קבוצה המייצגת את טאוומבה נהגה להתמודד בטורניר גביע בולימבה.
* בפוטבול אוסטרלי משחקות ארבע קבוצות בכירות. הספורט צבר פופולריות בקרב צעירים המשחקים באחד עשר מועדונים באזור. ארבעת המועדונים הבכירים בטאוומבה מתחרים כנגד חמישה מועדונים אחרים בעיירות שבסביבה. בשנת 2006, בראד האוורד הפך למתמודד הראשון מטאוומבה בליגת הפוטבול האוסטראלית.
* בטאוומבה יש מועדונים לענפי ספורט אחרים כמו קריקט, חץ וקשת, שחייה, טניס, סופטבול, בייסבול, כדור רשת, הוקי <ref></ref> וכדורסל. בעיר נמצאת גם קבוצת הכדורסל Toowoomba Mountaineers, המשתתפת בליגת קווינסלנד בכדורסל (QBL).
* בטאוומבה ישנם גם שני מסלולי גולף. שני מועדונים אלה, כמו גם כמה מועדונים אחרים בנפה, מנהלים עונת דגלונים שנתית. מועדון גולף סיטי אירח גם את אליפות PGA בקווינסלנד בין השנים 2009 ל 2013. <ref></ref><ref></ref>
* ספורט ברמה הצעירה והבוגרת בטאוומבה ובסביבה מקודם על ידי מועדון ספורט דרלינג דאונס, ארגון ללא כוונת רווח הממוקם בטאוומבה.
* בטאוומבה נמצא מסלול המרוצים פארק קליפורד. מסלול המרוצים של קליפורד פארק נרכש בשנת 1861.
* רכיבה על אופניים הוא ספורט פופולרי בטאוומבה. המירוץ בטאוומבה בשנת 2010 משך אליו 15 קבוצות. <ref></ref>

== תקשורת ==
=== עיתונות מודפסת ===
* העיתון "דרלינג דאונס" (היה קיים מיוני 1858 עד אוקטובר 1922)
* כרוניקה (קיים מיולי 1861)
* High Country Herald
* המקומון "בית הקפה" (קיים מאז אוקטובר 2014)
* דרלינג דאונס סטאר (היה קיים מיולי 1955 עד ספטמבר 2003)
* טאוומבה מייל (מאז ספטמבר 2003)
* טאוומבה טלגרף (התקיים מאוקטובר 2012 עד יולי 2013 <ref></ref> )

=== טלוויזיה ===
* טאוומבה מקבלת שירותי טלוויזיה משלוש תחנות רשת לאומיות מסחריות ושתי תחנות רשת לא-מסחריות. כל תחנה משדרת בפורמט דיגיטלי, כאשר השידור האנלוגי הופסק ב־6 בדצמבר 2011.
* מבין שלוש הרשתות המסחריות, שתי תחנות משדרות חדשות מקומיות של 30 דקות בשעה 18:00 בכל לילה בשבוע, המשודרות מחדרי החדשות בעיר. תחנה אחת משדרת מהדורה אזורית של קווינסלנד, מבריזבן.
* בחלקים מסוימים של טאוומבה ניתן לקלוט גם את הערוצים המסחריים המטרופולינים של בריזבן המשדרים ממגדלי השידור בהר קוט-טה .

== תשתיות ==
=== תחבורה ===
* בטאוומבה יש שירות אוטובוסים פרברי המופעל על ידי חברת האוטובוסים קווינסלנד טאוומבה ברחבי העיר. זהו שירות הניתן גם לתלמידי בתי הספר הרבים בעיר.
* ישנם קווי אוטובוסים בין עירוניים תכופים בין טאוומבה לבריזבן, ומרכזים אחרים המופעלים על ידי חברת גרייהאונד אוסטרליה וחברת מארי.<ref></ref>
* בטאוומבה יש שירות רכבות פעמיים בשבוע מתחנת הרכבת של טאוומבה לבריזבן.
* טאוומבה מונגשת על ידי נמל התעופה טאוומבה ולקמפ (Toowoomba Wellcamp), אשר ממנו יוצאות טיסות לסידני, מלבורן, קיירנס וטונסוויל ויעדים ממערב לעיר. מנחת טאוומבה סיטי (Toowoomba City* הוא קטן בהרבה וממוקם בפרבר שמחוץ לעיר.<ref></ref>

=== בריאות ===
שירותי הבריאות בטאוומבה מטופלים על ידי ארבעה בתי חולים: שני בית חולים ציבוריים; בית חולים פסיכיאטרי; ושני בתי חולים פרטיים.

=== מים ===
לעיר טאוומבה ישנם שלושה מאגרי מים. בשנת 1983 הושלמה בניית המאגר השלישי על ידי הקמת סכר קרסברוק. המאגר החל לספק מים לעיר בשנת 1988. קיבולת המאגר המלא מגיעה לכדי 80,000 מגה ליטר. סך הכל הקיבולת הכוללת של שלושת המאגרים מגיעה ל־126,000 מגהליטר. <ref></ref><ref></ref><ref></ref> לעיר יש גם אספקת מים תת-קרקעית מבארות שנחפרו בשברים של סלע הבזלת. <ref></ref>

הגשמים בתקופה שבין 1998 ל-2007 היו ב־30% מתחת לממוצע הרב שנתי, ברמה של לבצורת מתמשכת; מצב המים בעיר נהיה קריטי. עד כדי רמות אספקת מים לעיר שהיו מתחת ל-30% מהממוצע בשנים שקדמו. במהלך מרץ 2006 ירד מפלס המים במאגרים מתחת ל־25% מהקיבולת המלאה, וירדה עוד יותר ל־12.8% ב-10 במרץ 2008 והגיעה לשפל כל הזמנים של 7.7% בדצמבר 2009.<ref name="xnrc"></ref>

ראש עיריית טאוומבה לשעבר די תורלי הציע להקים פרויקט לשימוש חוזר למי שתייה. במסגרת התוכנית הוצע למחזר מים לשתייה, מימי שפכים.<ref></ref> אפשרויות אחרות היו אספקת מים כוללת ביבוא מים מאזורים אחרים מרוחקים.
הדוכס והדוכסית מיורק, עם ראש העיר ג'יימס דאגלס אנאנד בטאוומבה, 1927.]]
ב־29 ביולי 2006 ערכה מועצת העיר טאוומבה סקר בין תושבי העיר לגבי ההצעה להשתמש במערכת סינון מרובת מסננים לסינון ביוב למטרות שתייה. 38% מהמצביעים תמכו בהצעה ו-62% התנגדו. פירוש הדבר היה אף על פי שהמאגרים הגיעו לרמות קריטיות, תושבי העיר דחו את השימוש במים ממוחזרים. על כן העיר הוכנסה למגבלות מים ברמה 5 החל מ־26 בספטמבר 2006. שמשמעותו איסור על תושבים להשתמש במים להשקיית מדשאות, גינות או שטיפת מכוניות. התושבים נקראו בתוקף לצמצם את צריכת המים. <ref></ref><ref></ref>

בשנת 2007, מועצת העיר טאוומבה החלה בתוכנית קידוחי מים להגדלת אספקת המים למאגרים. רבים מהקידוחים התת-קרקעיים סיפקו מים לשתייה בתפוקה מהימנה, אולם איכות המים של הבארות הייתה גרועה מאוד, ונאסרה כמקור למי שתייה. זו הייתה תקלה יקרה לעיר שכן העלות הייתה מעל 2 מיליון דולר אמריקאים עבור הקידוחים. רק בספטמבר 2009<ref name="ttbw"></ref> מי התהום הפכו לתורמים משמעותיים לצורכי אספקת המים לעיר והם היוו כשליש מהנפח הכולל של המים לעיר. <ref></ref> בחודש מאי 2020 ראש העיר ונפת טאוומבה פול אנטוניו, הצליח לגייס שלושה מיליון דולרים לקידוח בארות מים נוספים.<ref name=":1" />

בנוסף ממשלת מדינת קוינסלנד הקצתה 187 מיליון דולר אמריקאים להקמת צינור מים מסכר וויבנהו לטאוומבה. הנמצא במרחק 38 קילמטרים מהעיר. שאיבת המים החלה בינואר 2010.<ref name="psw"></ref>

== דמוגרפיה ==
במפקד האוכלוסין 2011, דווח על 96,567 נפש שחיו מרכז העירוני בטאוומבה.
* התפלגות הגילאים: התושבים בעיר דומה להתפלגות הגילאים במדינה. הגיל החציוני היה 36 שנים, לעומת החציון הארצי של 37 שנים. ילדים מתחת לגיל 15 היוו 20.5% מהאוכלוסייה (הממוצע הארצי הוא 19.3%) ואנשים בני 65 ומעלה היוו 16.1% מהאוכלוסייה (הממוצע הארצי הוא 14.0%).
* מגוון אתני: 82.8% נולדו באוסטרליה, לעומת הממוצע הארצי של 70%; מדינות הלידה השכיחות הבאות היו אנגליה 2.0%, ניו זילנד 1.5%, דרום אפריקה 0.6%, הודו 0.6% ופיליפינים 0.5%. בבית, 89.2% מהתושבים דיברו רק אנגלית; השפות הנפוצות הבאות בבית המדוברות היו ערבית 0.7%, מנדרינית 0.5%, דינקה 0.3%, אפריקאית 0.3% וקנטונזית 0.2%.
* פיננסים: ההכנסה השבועית החציונית של משק הבית הייתה 1,021 דולר, לעומת החציון הארצי של 1,234 דולר. הבדל זה בא לידי ביטוי גם בנדל"ן, כאשר התשלום החציוני למשכנתא הוא 1,517 דולר לחודש, לעומת החציון הארצי של 1,800 דולר.
* דיור: רוב האוכלוסייה (78.7%) גרה בבתים פרטיים נפרדים, 14.0% גרו בבנייני דירות; ו- 5.8% גרו בדירות דו משפחתיות, ושיכונים עירוניים (בתי שורה או טרסה, בתי עירייה וכו '). ממוצע מספר הנפשות במשק בית היה 1.6 נפשות.
* תחבורה: ביום מפקד האוכלוסין נסעו 0.8% מהמועסקים לעבודה בתחבורה ציבורית ו- 76.1% ברכב פרטי (כנהג או כנוסע).

== ערים תאומות ==
לטאוומבה קשרי ערים תאומות עם שלוש ערים בינלאומיות:
* 
* 
* <ref></ref>

== דת ==
ממפקד האוכלוסין באוסטרליה בשנת 2011 עולים הנתונים הבאים לגבי השתייכות דתית בטאוומבה: <ref></ref> קתולים 24.7%; אנגליקנים 22%; איחוד הכנסייה 6.8%; לותרנים 5.8%; פרסביטריאנים 4.2%; נוצרים אחרים 4.2%; פנטקוסטליזאנים 1.9%; בפטיסטים 1.6%; כנסיית המשיח 1.1%; בודהיסטים 0.7%.

== ראו גם ==
* אבוריג'ינים
* קווינסלנד
* בריזבן

== לקריאה נוספת ==
<div class="mw-content-ltr">
* Knowles, J. (1959) Toowoomba as a Railway Centre, Australian Railway Historical Society Bulletin, January 1959 pp.&nbsp;10–16.
</div>

== קישורים חיצוניים ==

* 
* 
* 
* 
* 
* 

== הערות שוליים ==

קטגוריה:קווינסלנד: ערים
קטגוריה:יישובים שהוקמו ב-1849